Coba jelasin Sejarah dari Sekolah Kebangsaan Kampung Gemuroh dalam bahasa melayu dong

Sekolah Kebangsaan Kampung Gemuroh, Kuala Terengganu yang dahulunya dikenali sebagai Sekolah Melayu Kampung Gemuroh, Kuala Terengganu telah dimulakan dan dirasmikan pada 1hb Julai 1953. Perasmiannya telah dilakukan oleh Tuan Pegawai Daerah Kuala Terengganu yang juga dihadiri oleh Tuan Penolong Pegawai Daerah, Penghulu dan penduduk-penduduk kampung sekitar.

Bangunan asal sekolah ini ialah sebuah bangunan bangsal yang telah didirikan secara bergotong-royong oleh penduduk-penduduk tempatan di atas sebidang tanah kerajaan seluas 3.02 ekar.

Semasa dimulakan, sekolah ini mempunyai seramai 56 orang murid iaitu dalam Darjah 1 sahaja. Bilangan guru pula hanyalah 2 orang. Diawal-awal tahun pembukaan, keramaian murid tidak begitu pesat tetapi bertambah sehinggalah ke tahun-tahun akhir 60-an dan awal 70-an, di mana keramaian murid bertambah menjadi lebih 140 orang dan guru pula seramai 7 orang.